laion/Wikipedia-Exotic huggingface dataset:
Zavarujevka

Zavarujevka on küla (skrajciems ehk hajaküla) Lätis Rēzekne piirkonnas Sokolki vallas. Küla asub valla edelaosas Malta jõe kaldal. Zavarujevka jääb valla keskusest Strupļist 9,3, endisest piirkonna keskusest Viļānist 13,2 ning Riiast 229,5 kilomeetri kaugusele. Aastail 2009–2021 kuulus küla Viļāni piirkonda. Aastal 2020 oli külas 1 elanik. Vietvārdu datubāze
Ustroņi

Ustroņi (ka Ostroņa või Astronija) on küla (mazciems) Lätis Rēzekne piirkonnas Sokolki vallas. Küla asub valla edelaosas merepinnast 130 meetri kõrgusel Malta jõe kaldal. Ustroņi jääb valla keskusest Strupļist 5, endisest piirkonna keskusest Viļānist 9 ning Riiast 223 kilomeetri kaugusele. Küla on tekkinud endise Ustrone mõisa (Uströn, Ustroń) keskuse juurde. Külas asub aastal 1938 rajatud Ostrone katoliku kirik. Aastail 2009–2021 kuulus küla Viļāni piirkonda. Aastal 2020 oli külas 61 elanikku. Vietvārdu datubāze Ģeodēzijas-topogrāfijas daļa. 86-Preiļi Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0
Millennium Dome

Millennium Dome on Ida-Londonis Greenwichi poolsaare põhjatipus asuv kuplikujuline rajatis, mis valmis tähistamaks kolmandat aastatuhandet. Tegu on maailma suuruselt üheksanda ehitisega. See toimis algselt näitustehallina, kuigi praeguseks on selle sisse ehitatud kontserdihall The O2 Arena. The O2  Millennium Dome – pildid, videod ja helifailid Wikimedia Commonsis
Theodoricus

Theodoricus ehk Theoderich (suri 1102 Cava de'Tirreni Salerno lähedal) oli vastupaavst 1100 ja arvatavasti 1101. Tema elu kohta on väga vähe teada. Keiser Heinrich IV poolt toetatud vastupaavst Clemens III nimetas ta 1084 Santa Maria in Via Lata kardinaldiakoniks ning veidi hiljem Albano kardinalpiiskopiks. Aastal 1098 määrati ta legaadiks Saksamaale. On säilinud San Ciriaco nelle Terme kardinalpreestri Romanuse diplom, millele on Theoderich koos mõningate teiste vastupaavsti poolel olevate kardinalidega alla kirjutanud. Pärast vastupaavst Clemens III surma 1100 valisid tema toetajad Theoderichi kiirustades eelmise järeltulijaks ning kohe, arvatavasti ööl vastu 10. septembrit pühitsesid nad ta saladuskatte all Peetri kirikusse kogunenult Theodoricuse nime all ametisse. Theodoricusel ja tema toetajatel õnnestus Roomat enda käes hoida ainult 105 päeva ning kui paavst Paschalis II (mitte varem kui 1100. aasta jõulude ajal, arvatavasti jaanuaris 1101) Lõuna-Itaaliast Rooma naasis, püüdis vastupaavst põgeneda keiser Heinrich IV juurde. Paavsti toetajatel õnnestus Theodoricus tabada. Viimase toetajad valisid seepeale Sabina piiskopi Albertuse uueks vastupaavstiks. Paavst Theodoricuse pagendas ta benediktlaste ordule kuuluvasse ning paavstile ustavate normannide valve all olevasse Santissima Trinità in Cava de'Tirreni kloostrisse Campanias Salerno lähistel, kus too 1102 suri. Ta on sinna ka maetud. Kloostri krüptis on hauaplaat pealdisega "Theodoricus in pace MCII", kuid selle ehtsus on kahtluse all. Sissekanne Bautzi kirikuleksikonis (saksa keeles)
BMW S14

BMW S14 on neljasilindriline kahe ülanukkvõlliga (DOCH) vabalthingav bensiinimootor, mida kasutati BMW 3. seeria E30 mudelitel M3 ja 320iS. Mootori loomisel oli aluseks võetud malmist valmistatud BMW M10 mootoriplokk ning plokikaaneks oli kahe silindrivõrra lühendatud BMW S38 alumiiniumsulamist plokikaas. S14-l otsest järglast ei olegi, sest järgmise põlvkonna E36 põhinev M3 sai juba kuuesilindrilise mootori tähistusega BMW S50. S14 toodeti valdavalt 2,3-liitrisena. 2,5-liitrist kasutati 600 eksemplaris toodetud homologatsioonimudelil M3 Spoort Evolution. 2,0-liitrist kasutati mudelil 320is - sellel oli töömahtu vähendatud kolvikäigu vähendamisega 84 mm-lt 72,6 mm-ni. Seda müüdi ainult Itaalias ja Portugalis, kus üle 2-liitrise mootori töömahuga autodele kehtis kõrgem maksumäär. "BMW E30 M3: Racing History and Specifications". 22. juuli 2020. Originaali arhiivikoopia seisuga 16. veebruar 2021. Vaadatud 27. veebruaril 2021.
Großes Wiesbachhorn

Großes Wiesbachhorn on mägi Austria Salzburgi liidumaal ja kõrgusega 3564 m (teistel andmetel 3570 m) kõrguselt kolmas Kõrg-Tauerni mäestiku tipp. Selle täiesti eraldiseisev firniga kaetud tipp moodustab Fuschi/Kapruni aheliku peamise tipu ja on Alpi-kirjanduses sageli kui Großglockneri rivaal. Suur nõlv selle ida- ja kagupoolsel küljel langeb u. 2300 m Fuscher Achesse - üks suuremaid kõrguste erinevusi mäetipu ja orupõhja vahel Ida-Alpides. Alpinistliku tähendusega oli Franz Riegele ja Willo Welzenbachi esmatõus 15. juulil 1924 loodeküljelt (Nordwestwand). Nad olid esimesed, kes kasutasid abistamiseks jäänaelu (Eisnägel); nendest arenesid hiljem välja tänapäeval kasutatavad jääkruvid. Loodesein oli üks klassikalisi jääseinu Ida-Alpides; kuid jää on nüüdseks sulanud. Großes Wiesbachhorn on peaaegu täielikult liustikest ümbritsetud. Põhjas on Wielingerkees, kirdes voolab Sandbodenkees idasuunas ja alla Sandbodenile ja edasi Fuscher Achesse. Lõunas asub Teufelsmühlkees ja läänes Kaindlkees. Oluline naabermägi põhjas, mida eraldab Sandbodenscharte tuulevlõhe (3211 m), on Kleines Wiesbachhorn (3286 m). Edelas, teisel pool Wielingerschartet (3265 m), Kaindlkeesi ja Teufelsmühlkeesi liustike vahel asub kaks tippu, Hinterer Bratschenkopf ja Vorderer Bratschenkopf (vastavalt 3413 ja 3401 m). Läänes langeb maapind Mooserbodeni veehidlani, idas Fuscher Tali. Lähim oluline asula on Fusch an der Großglocknerstraße, linnulennult u. 10 km põhjas. Algselt Fuschi talunike poolt 18. sajandi lõpus kasutatud marsruuti kasutatakse tänapäeval harva. See kulgeb Ferleitenist ja võtab 3,5 tundi jõuda Schwarzenbergi hütini ning siit veel 4 tundi Bratschenkopfi tippudest mööda Horni tippu. Tavaline tänapäevane mäkketõusude alguspunkt on Heinrich Schwaiger Haus. Sealt kulgeb tavapärane marsruut üle Oberen Fochezkopfi ja piki Kaindlgrati harja tipuni u. 3 tundi. Teekonna keskmises osas on 35° kaldega firniserv (Firnschneide), kaljulõigud on hinnatud UIAA I raskuskategooriaks. Klassikalised marsruudid üle 500 m kõrguse loodeseina nõuavad jääl ronimise oskusi, mis on võimelised toime tulema kuni 60° tõusudega. Wiesbachhorni rühm, põhjast üle Kitzbühler Horni Großes Wiesbachhorni tipp on Fuscher Ache orust üle 2400 m kõrgemal
Kaspar Treier

Kaspar Treier (sündinud 19. septembril 1999 Tartus) on Eesti korvpallur, kes mängib Itaalia meistriliiga (LBA SerieA) klubis Dinamo Sassari, ta mängib suure ääre positsioonil. Treier mängib ka Eesti meeste korvpallikoondises. Treier on 204 cm pikk ja kaalub 105 kg. Treier alustas mängimist Erkmaa korvpallikoolis ja liitus 15-aastaselt PMS Torino korvpallimeeskonnaga. 2017. aastal sõlmis ta lepingu Itaalia esiliigas mängiva Poderosa Montegranaroga. 2019. aasta juulis sõlmis Treier lepingu teise Itaalia esiliiga klubiga Basket Ravenna. 3. juulil 2020 sõlmis Kaspar Treier kolmeaastase lepingu Itaalia meistriliiga tiimiga Dinamo Sassari, kes mängib ka FIBA Meistrite liigas. Kaspar Treier on mänginud Eesti U16 koondises ja U18 koondises. Eesti Rahvusringhääling (12.08.2014). "Eesti noorkorvpallur sõlmis lepingu Itaalia klubiga". Eesti Rahvusringhääling (16.07.2019). "Kaspar Treier jätkab Itaalia esiliigas eestlastele juba tuttavas klubis". "Itaalia tippklubi peatreener kinnitas Kaspar Treieri palkamist: loodan, et temast saab uus Kangur". Delfi Sport. 11.06.2020. Kaspar Treier basket.ee
Riia mnt 129a

Riia mnt 129a on hoone Pärnus aadressil Riia maantee 129a. Pärnu linnaaedniku Carl Friedrich Hahni jaoks rajatud maja on tunnistatud riiklikuks kultuurimälestiseks. Tänapäeval asub hoones söögikoht C.F. Hahn Pub. Pärast Riia parkide direktorilt Georg Kuphaldtilt tellitud Pärnu haljastuse projekti valmimist 1889. aastal peeti vajalikuks projekti paremaks ja kiiremaks elluviimiseks võtta linnavalitsuses juurde tööle aednik ja rajada puukool. Esimeseks linnaaednikuks sai Carl Friedrich Hahn. Ilmselt sellesse aega jääb ka aedniku elamuna tuntud hoone ja selle juures asuva puukooli rajamine. Hoone rekonstrueeriti 2007. aastal ja kujundati ümber toitlustusasutuseks. "27830 Linnaaedniku elamu Pärnus". Vaadatud 27.02.2021. "C.F. Hahn Pub". Vaadatud 27.02.2021. Tõnu Kann (5. aprill 2007). "Muinsuskaitsespetsialist võib nõuda aednikumajas vigade parandust". Pärnu Postimees. Vaadatud 27.02.2021.
Ida-London

Ida-London (inglise keeles East London) on mitteametlikult määratletud osa Suurbritannia pealinnast Londonist. Enamiku määratluste kohaselt asub see südalinnast City of Londonist ida pool ja Thamesi jõest põhja pool. See hõlmab linnaosasid Barking and Dagenhami, Hackney'i, Haveringi, Newhami, Redbridge'i, Tower Hamletsi ja Waltham Foresti. Londoni idapoolset osa, mis asub Thamesi jõest lõunas, nimetatakse Kagu-Londoniks (inglise keeles South East London). Kesk-London Lõuna-London Lääne-London Põhja-London
Juri Vlassov

Juri Petrovitš Vlassov (vene: Юрий Петрович Власов; 5. detsember 1935 – 13. veebruar 2021) oli Nõukogude ja Venemaa raskekaalu tõstja, kirjanik ja poliitik. Ta osales 1960. ja 1964. aasta olümpiamängudel ning võitis 1960. aastal kuld- ja 1964. aastal hõbemedali; mõlematel mängudel oli ta Nõukogude Liidu olümpia lipukandja. Vlassov oli neljakordne maailmameister ja püstitas 31 maailmarekordit. Ta läks pensionile 1968. aastal ja temast sai silmapaistev kirjanik ja hiljem poliitik. Ta oli NSV Liidu Rahvasaadikute Kongressi (1989–1991) ja seejärel Venemaa Riigiduuma (1993–1995) liige ning kandideeris 1996. aastal Venemaa presidendivalimistel. Juba sportlaskarjääri jooksul tegutses ta kirjaniku ja ajakirjanikuna ning tal ilmus elu jooksul mitu kirjandusteost, sealhulgas üle 15 romaani ja üle 10 lühijutukogu. Sarnaselt temaga raskejõustiklasena tippu jõudnud ja hiljem poliitikasse suundunud filmitäht Arnold Schwarzenegger on Vlassovit nimetanud oma nooruspäevade suurimaks eeskujuks, kes inspireeris teda kulturismiga tegelema. Esimest korda kohtusid nad 1961. aastal maailmameistrivõistlustel Viinis, kui Schwarzenegger oli vaid 14-aastane. Kui 1988. aastal Moskvas filmiti filmi "Punane kuumus", andis Schwarzenegger Vlassovile oma foto pühendusega "Minu iidolile Juri Vlassovile". https://sport.err.ee/1608108607/suri-noukogude-tostmislegend-ja-schwarzeneggeri-iidol
Suur-Jõe tänav

Suur-Jõe tänav on tänav Pärnus Eeslinna ja Mai linnaosas. Tänav algab Vingi tänavalt, kulgeb üldiselt kagusse ja lõpeb Papiniidu tänaval. Suur-Jõe ristub veel Vanapargi (paremalt), Väike-Jõe (vasakult), Väike-Sepa (paremalt), 3. Jõe (vasakult), Henno (paremalt), Kalamehe (paremalt), 4. Jõe (vasakult), Sillutise (paremalt), Pilli (vasakult), Rähni (paremalt), Liiva, Suur-Veski (paremalt), Kastani, Kastani põik (vasakult), Vikerkaare (vasakult), A. H. Tammsaare puiestee (paremalt), Mere (paremalt) ja Lao (vasakult) tänavaga. Suur-Jõe tänav külgneb ka Annemõisa pargi, Waldhofi pargi ja Alevi kalmistuga. Tänava pikkus on ligikaudu 3,08 kilomeetrit. Tänava ajalooline saksakeelne nimi oli Bachstraße. Suur-Jõe tänavat mööda viis Pärnu linna ja sadamasse kitsarööpmeline Valga–Ruhja–Pärnu raudtee. Raudtee võeti üles 1970. aastatel, kui avati Pärnu–Mõisaküla laiarööpmeline raudteelõik, mis Pärnu kesklinna enam ei ulatunud. Suur-Jõe tänava lõpuosa läbib ajaloolist tööstuspiirkonda, kus asusid H. G. Schmidti tööstuskompleks ja Waldhofi tselluloosivabrik. 2021. aastal pikendati Suur-Jõe tänavat Papiniidu tänavani. Suur-Jõe tänav 10/12 asus Pärnu Õlletehas Suur-Jõe tänav 31 – piirkonna üks vanemaid elamuid Suur-Jõev tänav 46 – heimatstiilis villa Suur-Jõe tänav 48 asusid Puidutöötlemiskombinaat "Viisnurk" tsehhid Suur-Jõe tn 8 Suur-Jõe tn 8 Suur-Jõe tn 10 // 12 Suur-Jõe tn 29 Suur-Jõe tn 29 hoovi poolt Suur-Jõe tn 48 Suur-Jõe tn 48 Suur-Jõe tn 77, Papiniidu keskus Suur-Jõe tänava lõpp "Suur-Jõe tn". Kohanimeandmebaas. Vaadatud 27.02.2021. Leele Välja (2008). Jalutaja teejuht. Pärnu. Tallinn: Solnessi Arhitektuurikirjastus. Lk 113. "Suur-Jõe tänava uus lõik on liikluseks avatud". Pärnu Postimees. 9. juuni 2021. Vaadatud 10.06.2021.
Kõmmeldumine

Kõmmeldumine on puidu ristlõike kuju muutumine kuivamisel, mis on põhjustatud kokkukuivamise erinevustest radiaal- ja tangentsiaalsuunas. Seetõttu muutub saematerjal kuivamise käigus ebakorrapäraseks. Kõmmeldumine sõltub aastarõngaste suunast puidus. puidurike metsanduse mõisteid puit palk "Puidu füüsikalised omadused" (PDF). Materjaliõpetus, I kursus. Originaali (PDF) arhiivikoopia seisuga 27.01.2020. Vaadatud 27.02.2021.
Keerdkasv

Keerdkasv ehk kaldkiulisus on puidukiudude suuna spiraalne kõrvale kaldumine palgi pikitelje suunast. Suure keerdkasvuga palgi kasutamisel palkehituses võib palk seinast liikuda. Saematerjalina kuivab keerdkasvuga laud kõveraks. puidurike metsanduse mõisteid palk Jänes, Jüri (2001). "Ümarpuidu mõõtmine ja hindamine" (PDF). Eesti Metsaselts. Vaadatud 27.02.2021.
Kõverus (metsandus)

Kõverus on palgi keskjoone kõrvalekalle palgiotste keskkohtade vahele tõmmatud mõttelisest sirgjoonest. Liiga kõver palk ei sobi saematerjaliks. Kõverus võib olla ühe- või mitmesuunaline, vastavalt liht- või liitkõver. metsanduse mõisteid puidurike palk saematerjal Jänes, Jüri (2001). "Ümarpuidu mõõtmine ja hindamine" (PDF). Eesti Metsaselts. Vaadatud 27.02.2021.
Lihtkõverus

Lihtkõverus on palgi kõverdumine ühes suunas ja ühel tasandil. metsanduse mõisteid puidurike palk saematerjal kõverus liitkõverus
Liitkõverus

Liitkõverus on palgi kõverdumine enam kui ühes suunas või ühel tasandil. metsanduse mõisteid puidurike palk saematerjal kõverus lihtkõverus
Liiva tänav (Pärnu)

Liiva tänav on tänav Pärnus Eeslinna linnaosas. Tänav algab Pärnu jõe kaldalt ja kulgeb algul edelasse, kuid peale Kooli tänavaga ristumist suundub kagusse. Liiva tänav lõpeb ristumisel Suur-Kuke tänavaga. Liiva ristub veel Suur-Jõe, Suur-Veski, Koidu (paremalt), Väike-Veski, Riia maantee, Kooli ja Väike-Kuke (paremalt) tänavaga. Tänav on ligikaudu 900 meetrit pikk. Liiva tänava ajalooline saksakeelne nimi oli Sandstraße. Liiva tänav on olnud ajalooliselt väga oluline tänav, kuna tänava otsast viis paat jõe teisele kaldale Räämale. Aastatel 1915–1923 asus Liiva tänava ja jõe vastaskalda vahel Vene sõjaväe ujuvsild. Väike-Kuke ja Suur-Kuke vahelisel lõigul on tänav ühesuunaline. Sellel lõigul on võimalik sõita vaid Suur-Kuke tänava suunas. "Liiva tn". Kohanimeandmebaas. Vaadatud 27.02.2021. Leele Välja (2008). Jalutaja teejuht. Pärnu. Tallinn: Solnessi Arhitektuurikirjastus. Lk 113. Olaf Esna (16. september 2010). "Kuidas Pärnus ilma sillata üle jõe saadi". Pärnu Postimees. Vaadatud 27.02.2021.
801

Sajandid: 8. sajand - 9. sajand - 10. sajand Kümnendid: 750. aastad 760. aastad 770. aastad 780. aastad 790. aastad - 800. aastad - 810. aastad 820. aastad 830. aastad 840. aastad 850. aastad Aastad: 796 797 798 799 800 - 801 - 802 803 804 805 806 ... Ansgar, saksa piiskop ...
Danube Flats

Danube Flats on tarindamisel 167-meetri kõrgune elamispindadega pilvelõhkuja, mis asub Donau City's Viini XXII ringkonnas. Selle 49 korrusele ehitatakse 2023. aastaks umbes 600 korterit.
Hochhaus Neue Donau

Hochhaus Neue Donau on 120 meetri kõrgune pilvelõhkuja-kortermaja, millele lisandub 30 meetrit kõrge betoonstruktuur. Arhitekt Harry Seidleri projekteeritud kõrghoone on ehitatud aastatel 1999–2002 ja sellel on 33 korrust (neist 32 on elamiskõlblikud). Ehitis asub Austria pealinnas Viinis, täpsemalt Donau Citys.  Hochhaus Neue Donau – pildid, videod ja helifailid Wikimedia Commonsis
Florido Tower

Florido Tower on 113 meetrit kõrge pilvelõhkuja Austria pealinna Viini ringkonnas Floridsdorfis. Arhitekt Andreas Müller-Hartburgi projekteeritud kõrghoonel on 31 korrust, mida kasutatakse büroopindadena. Ehitis valmis aastal 2001.  Florido Tower – pildid, videod ja helifailid Wikimedia Commonsis
Emil Krafth

Emil Henry Kristoffer Krafth (sündinud 2. augustil 1994 Ljungbys) on Rootsi jalgpallur, kes mängib paremkaitsjana Inglismaa Premier League'i klubis Newcastle United ja Rootsi jalgpallikoondises. 2011. aastal debüteeris ta Rootsi esiliigas klubis nimega Östers IF. 2012. aasta jaanuaris liitus ta Rootsi kõrgliiga klubiga Helsingborgs IF. 2015. aasta augustis sõlmis ta lepingu Itaalia kõrgliiga klubiga Bologna. Hooajal 2018–19 mängis ta Bolognast laenul Prantsusmaa kõrgliiga klubis Amiens. Kuigi ta sõlmis 2019. aasta juunis Amiens'ga püsiva lepingu, siirdus ta viie miljoni naelsterlingi eest juba sama aasta augustis Newcastle Unitedi, kellega sõlmis nelja-aastase lepingu. Rootsi jalgpallikoondises tegi Krafth debüüdi 17. jaanuaril 2014 mängus Moldova vastu. Ta kuulus Rootsi koondisse 2018. aasta maailmameistrivõistlustel.
Martin Dúbravka

Martin Dúbravka (sündinud 15. jaanuaril 1989 Žilinas) on Slovakkia jalgpallur, kes mängib väravavahina Inglismaa Premier League'i klubis Newcastle United ja Slovakkia jalgpallikoondises. Ta alustas klubikarjääri kodulinna klubis MŠK Žilina, mille põhimeeskonnas debüteeris ta Slovakkia kõrgliigas 2009. aasta mais. Hooaegadel 2009–10 ja 2011–12 tuli ta Žilinaga Slovakkia meistriks. Aastatel 2014–2016 mängis ta Taani kõrgliiga klubis Esbjerg. Hooajal 2016–2017 mängis ta Tšehhi kõrgliigas Libereci Slovani ridades. 2017. aasta juulis sõlmis ta lepingu Tšehhi kõrgliiga klubiga Praha Sparta. 2018. aasta jaanuaris läks ta Praha Spartast laenule Newcastle Unitedi. 2018. aasta mais sõlmis ta klubiga püsiva lepingu. 2020. aastal valiti ta Newcastle Unitedi aasta mängijaks. Slovakkia jalgpallikoondises tegi Dúbravka debüüdi 23. mail 2014 mängus Montenegro vastu. Žilina Slovakkia Superliga: 2009–10, 2011–12 Slovakkia superkarikas: 2010  Martin Dúbravka – pildid, videod ja helifailid Wikimedia Commonsis
Kregor Hermet

Kregor Hermet (sündinud 9. juunil 1997 Tallinnas) on Eesti korvpallur. Kregor Hermet on 2,04 meetrit pikk ja kaalub 98 kilogrammi. Hermet alustas mängimist Audentese spordiklubis noortevõistlusi ja Audentese SG/Noortekoondises kus tegi ka oma debüüdi kunagises Eesti Korvpalli Meistriliigas. 2014. aastal mängis Hermet Kohila / Eesti Telekomi meeskonnas, seejärel aastal 2015 naasis Audentese SG/Noortekoondise võistkonda. 2016. aastal sõlmis ta lepingu Hispaania esiliiga klubiga Forca Lleida. 2018. aasta suvel naasis Hermet kodumaale ja sõlmis lepingu Tartu Ülikooli korvpallimeeskonnaga. Pärast kahte head hooaega Tartus, sõlmis Hermet 2020. aasta suvel lepingu Eesti esiklubiga BC Kalev/Cramoga. Hermet võitis 2020. aasta sügisel BC Kalev/Cramoga PAF Superkarika ja heade esituste eest premeeriti teda Superkarika resultatiivseima mängija tiitliga. Hermet kuulub Eesti meeste korvpallikoondisse. Basket.ee. "Kregor Hermet Ajalugu". Delfi Sport (25.04.2017). "Eesti korvpallitalendi karjäär jätkub Hispaanias". Eesti Rahvusringhääling (24.07.2020). "Kregor Hermet liitub BC Kalev/Cramoga". Delfi Sport (30.09.2020). "https://sport.delfi.ee/news/korvpall/eesti/tipphetked-ja-fotod-kalevcramo-vottis-superkarika-veerandfinaalis-tartu-ulikooli-ule-kindla-voidu?id=91203615". Originaali arhiivikoopia seisuga 16.01.2021. Vaadatud 27.02.2021. {{netiviide}}: välislink kohas |pealkiri= (juhend)
Kohusetäitja

Kohusetäitja (ka kohustetäitja, asetäitja) on vakantse ametikoha ajutine täitja, kes pole sellele lõplikult kinnitatud. Vabariigi Presidendi Asetäitja Peaministri asetäitja Ohvitseri asetäitja
Kellapid

"Kellapid" on Eestis toodetud komöödiaseriaal. Seriaali stsenarist on Mart Juur. Seriaali esimene jagu oli TV 3 eetris 6. oktoobril 2016. Kokku on olnud sarja ühe hooaja jooksul eetris 11 jagu. Seriaal räägib Endel Kellapi (Ago Anderson) igapäevaelust. Endel elab tagasihoidlikus korteris Mustamäel koos oma emaga (Raivo E. Tamm). Suures paneelmajas on aga ka hulgaliselt teisi värvikaid elanikke, kellega perekond Kellapid on sunnitud iga päev suhtlema. Õhtulehe veebiväljaandes arvustas teletoimetaja Keit Paju seriaali avajagu: "Üks asi, mis sarja juures veidi imelik tundus, oli see, et seda reklaamiti kui kogupere komöödiasarja, kuid juba esimeses osas toodi ekraanile teemad nagu kaalu langetamine, homod ja seks." Õhtuleht korraldas novembris 2016 oma lugejate seas küsitluse, millele vastanutest koguni 57% arvas, et "Kellapid" on tollal eetris olnud Eesti teleseriaalidest halvim. Hoolimata tugevast kriitikast oli saatel suhteliselt palju vaatajaid. Kantar Emori andmetel oli oktoobris 2016 TV3e vaadatumate saadete seas “Kellapid” kümnendal kohal, 79 000 vaatajaga. Endel Kellap (Ago Anderson) Endli ema (Raivo E. Tamm) Leili (Merle Palmiste) korteriühistu esimees (Jan Uuspõld) Veroonika (Kaisa Selde) Reporter Pähkel (Kait Kall) Balletitantsija (Kenert Karu) Balletitantsija (Marko Visnapuu) Kilpkonn Kilbu (Hellar Krabi) Paju, Keit (6. oktoober 2016). "UUS komöödiasari "Kellapid" alustab TV3-s juba täna!". Õhtuleht. Vaadatud 28.02.2021. "Kellapid (2016)". Eesti Filmi Andmebaas. Vaadatud 28.02.2021. Paju, Keit (25. november 2016). "Õhtulehe lugejad valisid kõige halvemaks eesti telesarjaks "Kellapid". Õhtuleht. Vaadatud 28.02.2021.
John A. Macdonald

John Alexander Macdonald (10. või 11. jaanuar 1815 – 6. juuni 1891) oli Kanada riigitegelane. John A. Macdonald oli Kanada Dominiooni rajajate seas – üks Kanada Konföderatsiooni Isasid ning Kanada esimene peaminister (1867–1873, 1878–1891). Tema poliitiline karjäär kestis ligi pool sajandit.
Ameerika mäed

Ameerika mäed (inglise keeles roller coaster) on lõbustusatraktsioon, kus sõidetakse järske pöördeid, tõuse ja langusi tegeval maapinnast kõrgemal õhus oleval rööbasteel. Inimesed sõidavad seal avatud vagunites. Teadaolevalt sai Ameerika mägede konstruktsiooni patendi esimesena LaMarcus Adna Thompson 1885. aastal Ameerika Ühendriikides. See käsitles Ameerika mägesid kui atraktsiooni, mis töötas New Yorgi meelelahutuspiirkonnas Coney Islandil alates 1884. aastast. Atraktsiooni esineb lõbustus- ja teemaparkides kogu maailmas. Ameerika mägede rööbasrada ei pea ilmtingimata kulgema ringselt, mõnel puhul sõidetakse raja lõpust tagurpidi tuldud teed mööda tagasi. Kaks või rohkem teineteisega ühendatud vagunit moodustavad rongi. Enamikul Ameerika mägedel sõidetakse mitme vaguniga rongides, kus reisijad on kinnitatud oma istme külge. Kuid leidub ka atraktsioone, kus vagunid sõidavad rööbasteel ühekaupa.
Lasteekraan

Lasteekraan on Eesti Rahvusringhäälingu lastele suunatud ristmeediaplatvorm. Platvorm on eelkõige lastele mõeldud sisu voogedastamiseks, kuid sisaldab ka eakohaseid mänge. Lasteekraani portaali on koondatud kõik rahvusringhäälingu lastesaated, multifilmid ja muu noorematele vaatajatele mõeldud sisu. Lasteekraan asendas 2019. aastal ERRi eelmise lastele suunatud Lastejaama veebiportaali.
Lauderi

Lauderi (ka Lauders) on küla (vidējciems) Lätis Ludza piirkonnas, Lauderi valla halduskeskus. Lauderi asub merepinnast 157 meetri kõrgusel Suure ja Väikese Lauderi järve kallastel. Asula jääb piirkonna keskusest Zilupest 11,5 ning Riiast 310 kilomeetri kaugusele. Külas on raamatukogu, postkontor ja kultuurikeskus, õigeusu kirik ja katoliku palvemaja. Lauderi tekkis Lauderi mõisa keskuse juurde (häärberis asub lastekodu). Aastal 1949 sai külast Lauderi külanõukogu, hiljem aga Lauderi valla halduskeskus. Küla oli Lauderi sovhoosi keskasulaks. Aastail 2009–2021 kuulus küla Zilupe piirkonda. Aastal 2015 oli külas elanikke 214, aastal 2017 oli neid 202, aastal 2020 aga 196. Läti Ruumiandmete Agentuur Административно-территориальное деление Латвийской ССР 1978 год. — Рига: Лиесма, 1978. — 137 lk. Vietvārdu datubāze
Säsilõhe

Säsilõhe on lüli- või küpspuidus tekkivad radiaalsuunalised (südamikust välispinna suunas sirutuvad) lõhed. puidurike metsanduse mõisteid palk puit
Ringlõhe

Ringlõhed esinevad nii lüli- kui ka küpspuidus, need sirutuvad piki aastarõngaid – palgi otsast on need nähtavad kaarena või ringjatena. puidurike metsanduse mõisteid palk puit
Mõlu

Mõlu on koos puiduga üleskasvanud surnud puidu osa, mille pinnal on lõhe. Kinnine mõlu on välispinnalt kinni kasvanud ja on nähtav otspinnal. Lahtine mõlu on palgi välispinnal. metsanduse mõisteid palk saematerjal puit puidurike
Ovaalne palk

Ovaalseks palgiks loetakse palk, mille otspinnast samal kaugusel, teineteisega ristisuunas koore alt või koore pealt mõõdetud diameetrite erinevus on üle 10%. metsanduse mõisteid palk saematerjal puidurike
Kaksiksäsi

Kaksiksäsi on kahe või enama säsi esinemine palgis. metsanduse mõisteid palk saematerjal puidurike
Jiaozhou

Jiaozhou (hiina lihtsustatud kirjas 胶州, hiina traditsioonilises kirjas 膠州, pinyinis Jiāozhōu) on Shandongi provintsi linn Hiinas. Jiaozhou laht